
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1360 

3 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και ορισμός μελών Επιτροπής 
Μελέτης θεμάτων Δημόσιας Περιουσίας αρμοδιό¬ 
τητας του Υπουργείου Οικονομίας και Οικονομικών 1 
Κατανομή επιχορήγησης στον ΕΟΤ, ΕΛΛΗΝΙΚΟ 
ΦΕΣΤΙΒΑΛ Α.Ε. και ΟΡΓΑΝΙΣΜΟ ΤΟΥΡΙΣΤΙΚΗΣ ΕΚ¬ 


ΠΑΙΔΕΥΣΗΣ ΚΑΙ ΚΑΤΑΤΡΙΣΗΣ. 2 

Απόκτηση Ελληνικής Ιθαγένειας της ομογενούς 

ΑΝΑ3ΤΑ3ΥΕ\/Α ΙΥΙΙΒΟντου ΙΝ/ΑΝ. 3 

Ανασυγκρότηση Περιφερειακού Συμβουλίου Δημόσιας 
Υγείας της Περιφέρειας Κεντρικής Μακεδονίας. 4 


Απόκτηση της Ελληνικής Ιθαγένειας από τον ομογενή 
Νταμόϊτσεβ Ανατόλι του Ευσταθίου και της Σουζάνα 5 
Χορήγηση άδειας άσκησης επαγγέλματος Κοινωνικού 
Λειτουργού στην Παπανδρεου Ελένη του Χρήστου 6 
Χορήγηση άδειας άσκησης επαγγέλματος Κοινωνικού 
Λειτουργού στην ΜΕΡΤΖΙΜΕΚΙΑΝ ΚΑΡΟΛΟ του 


ΒΑΧΡΑΜ. 7 

Χορήγηση άδειας άσκησης επαγγέλματος Κοινωνικού 
Λειτουργού στην ΔΡΙΒΑ ΧΡΥΣΟΥΛΑ του ΘΕΟΔΩΡΟΥ 8 
Λειτουργία παράλληλης αγοράς χρηματιστηρίου του 
άρθρου 32 του Νόμου 1806/1988 (ΦΕΚ Α' 207) 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ.27817/24786/ 
2003/1.6.2004 απόφαση του Υφυπουργού Εσωτε¬ 
ρικών, Δημόσιας Διοίκησης και Αποκέντρωσης. 10 


ΑΠΟΦΑΣΕΙ Σ 

Αριθ. 1068211/823/Α0006 (ΐ) 

Σύσταση, συγκρότηση και ορισμός μελών Επιτροπής Με¬ 
λέτης θεμάτων Δημόσιας Περιουσίας αρμοδιότητας 
του Υπουργείου Οικονομίας και Οικονομικών. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του Ν. 1914/1990 (ΦΕΚ 178 Α'), σε 


συνδυασμό με τις διατάξεις του άρθρου 13 του Ν. 2346/ 
1995 (ΦΕΚ 220 Α'). 

β) Των άρθρων 89 και 128 του Π.Δ. 284/1988 (128 Α'), 
όπως τροποποιήθηκε και ισχύει. 

γ) Του Π.Δ. 81/2002 (ΦΕΚ 57 Α'). 

δ) Του άρθρου 19 του Ν. 1599/1986 (ΦΕΚ 75 Α), όπως 
τροποποιήθηκε και κωδικοποιήθηκε με τις διατάξεις του 
Ν. 2690/1999 (ΦΕΚ45Α). 

ε) Της παρ. 2 περιπτ. γ'του άρθρου 17του Ν. 3205/2003 
(297 Α'). 

2. Την ανάγκη μελέτης των θεμάτων που σχετίζονται με 
τη διαχείριση και αξιοποίηση της δημόσιας περιουσίας, αρ¬ 
μοδιότητας του Υπουργείου Οικονομίας και Οικονομικών. 

3. Το γεγονός ότι, από τις διατάξεις της απόφασης αυ¬ 
τής προκαλείται δαπάνη για την αμοιβή των προέδρων, 
των μελών και των γραμματέων της συνιστώμενης επι¬ 
τροπής, η οποία θα καλυφθεί από τον προϋπολογισμό 
εξόδων του Υπουργείου Οικονομίας και Οικονομικών και 
θα καθοριστεί με άλλη απόφαση του Υπουργού Οικονο¬ 
μίας και Οικονομικών. 

4. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και Υπουργού Οικονομίας και Οικο¬ 
νομικών (519 Β'), «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

5. Την υπ’ αριθμ. 15339/ΔΙΟΕ 91/23.3.2004 απόφαση 
του Υπουργού Οικονομίας και Οικονομικών (ΦΕΚ 547 Β'), 
με την οποία μεταβιβάσθηκε η εξουσία, στο Γ ενικό Γ ραμ- 
ματέα, στους Γεν. Δ/ντές κ.λ.π., να υπογράφουν «Με εντο¬ 
λή Υπουργού», αποφασίζουμε: 

1. Συνιστούμε Επιτροπή στο Υπουργείο Οικονομίας και 
Οικονομικών, για τη μελέτη θεμάτων που σχετίζονται με 
τη διαχείριση και αξιοποίηση των δημοσίων και ανταλλα¬ 
ξίμων κτημάτων αρμοδιότητας Υπουργείου Οικονομίας 
και Οικονομικών. 

2. Συγκροτούμε την παραπάνω επιτροπή και ορίζουμε 
τα μέλη αυτής, ως εξής: 

α) Κουρή Γεώργιο, Γεν. Γραμματέα Δημοσιονομικής 
Πολιτικής. 

β) Καποτά Κων/νο, Σύμβουλο Ν.Σ.Κ. 

γ) Κιόχο Πέτρο, Καθηγητή Εκτιμητικής στο Πανεπιστή¬ 
μιο Πειραιά. 

δ) Ζεντέλη Παναγιώτη, Αν. Καθηγητή Κτηματολογίου 
και Συστημάτων Πληροφοριών Γης του Ε.Μ.Π. 

ε) Μπουντουράκη Θεοδόσιο, Δ/ντα Σύμβουλο της ΚΕΔ. 
στ) Στάθη Σπύρο, Προϊστάμενο Γεν. Διεύθυνσης Δημό¬ 
σιας Περιουσίας και Εθνικών Κληροδοτημάτων. 

ζ) Τριτάρη Αντωνία, Προϊστάμενη της Δ/νσης Δημόσιας 
Περιουσίας. 

η) Λάμπρου Δημήτριο, Προϊστάμενο της Δ/νσης Τεχνι¬ 
κών Υπηρεσιών και Στέγασης. 

θ) Ματζάκο Νικόλαο, Προϊστάμενο Τμήματος της 
Δ/νσης Δημόσιας Περιουσίας. 

ι) Στρατικόπουλο Χρίστο, Προϊστάμενο Τμήματος της 
Δ/νσης Δημόσιας Περιουσίας, 
ια) Χατζηδημητρίου Ζαφείρη, Δικηγόρο, 
ιβ) Τζιλάβη Βασίλειο, Μηχανικό, 
ιγ) Σαμέλη Βασίλειο, Οικονομικό Επιθεωρητή, 
ιδ) Ζυγούρη Νικόλαο, Πολιτικό Μηχανικό, 
ιε) Νανόπουλο Σπυρίδωνα, τ. Αντινομάρχη Ανατολικής 
Αττικής. 

ιστ) Φούρλαρη Γεώργιο, Δ/ντή Πολεοδομίας Ν. Αν. Ατ¬ 
τικής. 

ιζ) Μοδινό Μιχαήλ, Τοπογράφο-Μηχανικό, Περιβαλ- 
λοντολόγο. 

ιη) Σταμολέκα Νικόλαο, Νομικό. 

ιθ) Καλατζάκο Δημοσθένη, Δικηγόρο. 

ιι) Γκιουζελόπουλο Δημήτριο, Μηχανολόγο. 

3. Πρόεδρος της Επιτροπής ορίζεται ο Γεώργιος Κου- 
ρής, με αναπληρωτή του τον Κιόχο Πέτρο. 

4. Χρέη Γραμματέων της Επιτροπής θα εκτελούν οι 
εξής: 

α) Η Σοφία Μητροπούλου, υπάλληλος με βαθμό Β', του 
κλάδου ΔΕ Εφοριακών, που υπηρετεί στη Δ/νση Τεχνικών 
Υπηρεσιών και Στέγασης. 

β) Η Μαρία Θεοδωροπούλου, υπάλληλος με βαθμό Α', 
του κλάδου ΔΕ Εφοριακών, που υπηρετεί στη Δ/νση Δη¬ 
μόσιας Περιουσίας. 

γ) Η Αικατερίνη Καπέτση, μετακλητή υπάλληλος που 
υπηρετεί στο Γ ραφείο Υφυπουργού Οικονομίας και Οικο¬ 
νομικών και 

δ) Η Μαρία Κακοσαίου, υπάλληλος ΠΕ/ Α'που υπηρετεί 
στην Δ/νση Ν.Π.Δ.Δ (39 η ) του Γ.Λ.Κ. 

5. Έργο της Επιτροπής είναι: 

α) Η μελέτη και αποτύπωση της πραγματικής κατάστα¬ 
σης των δημοσίων και ανταλλάξιμων κτημάτων αρμοδιό¬ 
τητας Υπουργείου Οικονομίας και η κατηγοριοποίηση 
τους, ανάλογα με το διαχειριστικό τους καθεστώς (ελεύ¬ 
θερα, μισθωμένα, κατεχόμενα, παραχωρημένα κατά χρή¬ 
ση σε δημόσιους και άλλους φορείς) και 
β) Η σύνταξη πορίσματος - πρότασης για τη διαχείρισή 
ή αξιοποίηση τους με τον προσφορότερο και πλέον επω¬ 
φελή για το Δημόσιο τρόπο. 

Η Επιτροπή, με βάση τις πιο πάνω προτάσεις, θα ειση- 
γηθεί και τις σχετικές θεσμικές ρυθμίσεις (Υπουργικές 
Αποφάσεις, Προεδρικά Διατάγματα, Διατάξεις Σχεδίου 
Νόμου) για την υλοποίησή τους. 

6. Η Επιτροπή θα συνεδριάζει εκτός των ωρών του κα¬ 
νονικού ωραρίου λειτουργίας των Δημοσίων Υπηρεσιών, 
στο κατάστημα του Γ.Λ.Κ., τέσσερις (4) φορές τουλάχι¬ 
στον το μήνα και η διάρκεια λειτουργίας της Επιτροπής, 
ορίζεται μέχριτέλους Νοεμβρίου 2004, οπότε και θα υπο¬ 
βάλει ολοκληρωμένο το πόρισμά της στον Υφυπουργό 
Οικονομίας και Οικονομικών Πέτρο Δούκα. 

Γιατηνταχύτερη διεξαγωγή του έργου της, η Επιτροπή 
μπορεί να λειτουργεί σε δύο (2) Τμήματα, αλλά οι τελικές 
αποφάσεις της θα λαμβάνονται σε ολομέλεια. 


Στην περίπτωση αυτή πρόεδρος του ενός Τμήματος 
ορίζεται ο πρόεδρος της επιτροπής και στο άλλο ο Χα¬ 
τζηδημητρίου Ζαφείρης. Η κατανομή των μελών και των 
Γ ραμματέων στα Τμήματα γίνεται από τον Πρόεδρο της 
Επιτροπής. 

7. Η αμοιβή των προέδρων, των μελών και των γραμμα¬ 
τέων της Επιτροπής, θα καθοριστεί με άλλη απόφαση 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2004 

Με εντολή Υπουργού 
Ο Γ ενικός Γ ραμματέας 
ΒΑΣΙΛΕΙΟΣ ΣΤΑΥΡΙΝΟΣ 

-♦- 

Αριθ. 5008 (2) 

Κατανομή επιχορήγησης στον ΕΟΤ, ΕΛΛΗΝΙΚΟ ΦΕΣΤΙ¬ 
ΒΑΛ Α.Ε. και ΟΡΓΑΝΙΣΜΟ ΤΟΥΡΙΣΤΙΚΗΣ ΕΚΠΑΙ¬ 
ΔΕΥΣΗΣ ΚΑΙ ΚΑΤΑΤΡΙΣΗΣ. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΤΟΥΡΙΣΜΟΥ 

Έχοντας υπόψιν: 

1. Το Π.Δ. 122/17.3.2004 «Ανασύσταση του Υπουργείου 
Τουρισμού» (ΦΕΚ85/Α/17.3.2004). 

2. Το Π.Δ. 123/18.3.2004 (ΦΕΚ 86/Α/18.3.2004) «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γού». 

3. Την υπ’αριθμ. 1153/20.4.2004 (ΦΕΚ 591 Β'/21.4.2004) 
απόφαση ανάθεσης αρμοδιοτήτων στον Υφυπουργό 
Τουρισμού Αναστάσιο Λιάσκο. 

4. Τις διατάξεις της παρ. 3 του άρθρου 18 του Ν. 2636 
«Σύσταση εταιριών για την Οργάνωση καλλιτεχνικών εκ¬ 
δηλώσεων και για τηνδιαχείρισητηςπεριουσίαςτου ΕΟΤ, 
σύσταση Εθνικού Συμβουλίου Τουρισμού και τροποποιή¬ 
σεις της νομοθεσίας για τον Τουρισμό» (ΦΕΚ 198/ 
27.8.1998) σε συνδυασμό με τις διατάξεις του άρθρου 9 
του Ν. 2837/3.8.2000 (ΦΕΚ 178/Α/3.8.2000). 

5. Την υπ’ αρθμ. 14650/ΔΙΟΕ85/17.3.2004 απόφαση 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (ΦΕΚ 519/Β). 

6. Τις διατάξεις της παρ. 8 του αρθρ. 2 του Ν. 2206/1994 
(ΦΕΚ62/Α/1994). 

7. Τις διατάξεις της παρ. 13 παρ. 13β'του αρθρ. 2 του 
Ν. 2206/1994, που προστέθηκε με την παρ. 3 του άρθρ. 24 
του Ν. 2919/2001 (ΦΕΚ. 128/Α/2001). 

8. Τον Ν. 3105/2003 (ΦΕΚ29/10.2.2003) «Τουριστική εκ¬ 
παίδευση και κατάρτιση, ρυθμίσεις για τον Τουρισμό και 
άλλες διατάξεις». 

9. Τον Ν. 3139/2003 (ΦΕΚ 100/30.4.2003) «Ρυθμίσεις για 
τα Καζίνα Πάρνηθας και Κέρκυρας και άλλες διατάξεις». 

10. Το έγγραφο της Εταιρείας «Ελληνικό Καζίνο Πάρνη¬ 
θας Α.Ε.» που παρέχει ανάλυση των οριστικών ποσών από 
τη συμμετοχή του Ελληνικού Δημοσίου επί των μικτών 
κερδών για το Καζίνο Πάρνηθας, περιόδου 1.6.2004 έως 
30.6.2004. 

11. Την ανάγκη καθορισμού του ποσού που θα διατεθεί 
ως επιχορήγηση του τακτικού προϋπολογισμού του ΕΟΤ, 
του ΕΛΛΗΝΙΚΟΥ ΦΕΣΤΙΒΑΛ και του ΟΡΓΑΝΙΣΜΟΥ ΤΟΥ¬ 
ΡΙΣΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ, αποφασίζου¬ 
με: 

Διαθέτουμε το ποσό των 3.355.144,95 ευρώ που αποτε¬ 
λεί την συμμετοχή 30% του Ελληνικού Δημοσίου επί των 
μικτών κερδών του Καζίνο Πάρνηθας για την περίοδο 
1.6.2004 έως 30.6.2004, ως εξής: 

α. Σε ποσοστό 70% στον ΕΟΤ, ήτοι ποσό 2.348.601,47 
ευρώ, αποκλειστικά για διαφήμιση και προβολή του Ελ¬ 
ληνικού Τουρισμού και 

β. Σε ποσοστό 30%, ήτοι 1.162.041,86 ευρώ ως επιχο¬ 
ρήγηση του τακτικού προϋπολογισμού του ΕΟΤ, του Ελ¬ 
ληνικού Φεστιβάλ και του Οργανισμού Τουριστικής Εκ¬ 
παίδευσης και Κατάρτισης, που κατανέμεται ως ακολού¬ 
θως: 

ΕΠΙΧΟΡΗΓΟΥΜΕΝΟΙ 

ΦΟΡΕΙΣ _ ΠΟΣΟΣΤΟ ΠΟΣΟ 

ΕΟΤ 34% 342.224,78 

ΕΛΛΗΝΙΚΟ ΦΕΣΤΙΒΑΛ Α.Ε. 42% 422.748,26 

ΟΡΓΑΝΙΣΜΟΣ 

ΤΟΥΡΙΣΤΙΚΗΣ 

ΕΚΠΑΙΔΕΥΣΗΣ ΚΑΙ 

ΚΑΤΑΡΤΙΣΗΣ 24% 241.570,44 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΤΟΥΡΙΣΜΟΥ 

Π. ΔΟΥΚΑΣ ΑΝΑΣΤ. ΛΙΑΣΚΟΣ 

-♦- 

(3) 

Απόκτηση Ελληνικής Ιθαγένειας της ομογενούς 

ΑΝΑΒΤΑδΥΕνΑ ΕΥΕΙΒΟντου ΙΝ/ΑΝ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 7844/18.8.2004 απόφαση του Γενικού 
Γραμματέα Περιφέρειας Δυτικής Μακεδονίας που εκδό- 
θηκε σύμφωνα με τις διατάξεις του άρθρου 1 του Ν. 2790/ 
2000 (ΦΕΚ 24 τ. Α) (Αποκατάσταση των παλιννοστούντων 
ομογενών από την τέως Σοβ. Ένωση και άλλες διατάξεις) 
και του άρθρου 76 του Ν. 2910/2001 (ΦΕΚ 91 τ. Α), γίνεται 
αποδεκτή η από 11.2.2004 αίτηση της ΑΝΑδΤΑδΥΕνΑ 
ΕΥϋΒΟν του Ι\/ΑΝ ομογενούς από την Ρωσία περί απο- 
κτήσεως της Ελληνικής ιθαγένειας και εγκρίνουμε τον 
εξελληνισμό του επωνύμου της από ΑΝΑδΤΑδΥΕΝ/Α σε 
ΑΝΑΣΤΑΣΙΑΔΟΥ και του κύριου ονόματος της από 
ΕΥυΒΟν σε ΑΓΑΠΗ. 

Με εντολή Γ ενικού Γ ραμματέα Περιφέρειας 

Ο Προϊστάμενος Διεύθυνσης 
ΧΡΗΣΤΟΣ ΚΟΥΤΣΟΤΟΛΗΣ 

-♦- 

Αριθ. οικ. 876 (4) 

Ανασυγκρότηση Περιφερειακού Συμβουλίου Δημόσιας 
Υγείας της Περιφέρειας Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/1997 «Διοίκηση, οργάνωση, 


στελέχωσητης Περιφέρειας και ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 10 του Ν. 3172/6.8.2003 
«Οργάνωση και εκσυγχρονισμός των Υπηρεσιών Δημό¬ 
σιας Υγείας και άλλες διατάξεις». 

3. Τις διατάξειςτου Ν. 2690/1999. 

4. Τα υπ’ αριθμ. ΔΥ(3-4)/ Γ.Π.οικ. 88317/15.9.2003, ΔΥ(3- 
4)α/Γ. Π.οικ.88320/15.9.2003 και ΔΥ Ιδ/οικ. 107957/ 
4.11.2003, έγγραφατου Υπουργείου Υγείας και Πρόνοιας. 

5. Τις προτάσεις των φορέων, που μετέχουν στη σύνθε¬ 
ση του Περιφερειακού Συμβουλίου Δημόσιας Υγείας. 

6. Το υπ’ αριθμ. 4301/24.10.2003 έγγραφο της ΚΕΔΚΕ, 
με το οποίο διαβιβάστηκε η από 15.10.2003 απόφαση του 
Δ.Σ., περί μη ορισμού εκπροσώπου αυτής στο Π.Σ.Δ.Υ. 

7. Το υπ’ αριθμ. 21770/22.4.2004 έγγραφο του 
ΥΠ.ΕΣ.Δ.Δ.Α με το οποίο επισυνάπτεται το υπ’ αριθμ. 
1082/2.4.2004 έγγραφο του Γραφείου Νομικού Συμβού¬ 
λου του ΥΠ.ΕΣ.Δ.Δ.Α. και η σχετική με αυτό γνωμοδότηση. 

8. Τις υπ’ αριθμ. Υ10β/Γ.Π.οικ.74377/27.7.2004 και 
Υ1 Οβ/Γ.Π.οικ.74380/27.7.2004 (ΦΕΚ 174/28.7.2004), απο¬ 
φάσεις του Υπουργού Υγείας και Κοινωνικής Αλληλεγ¬ 
γύης, αποφασίζουμε: 

Ανασυγκροτούμε το Περιφερειακό Συμβούλιο Δημό¬ 
σιας Υγείας Περιφέρειας Κεντρικής Μακεδονίας, το 
οποίο διαμορφώνεται εξής: 

1. Πρόεδρος: Γενικός Γραμματέας Περιφέρειας Κ.Μ. 
Γ εώργιος Τσιότρας. 

2. Αντιπρόεδρος: Γεν. Διευθυντής Περιφέρειας Κ.Μ. 
Δημοσθένης Σαρηγιάννης. 

Μέλη: 

3. Πρόεδρος-Γενικός Διευθυντής Α'Πε.ΣΥ.Π. Κ.Μ.Από¬ 
στολος Χατζητόλιος, Αν.Καθηγητής Α.Π.Θ. 

4. Πρόεδρος-Γενικός Διευθυντής Β' Πε.ΣΥ.Π Κ.Μ.: Δη- 
μήτριος Βαρτζόπουλος, Ψυχίατρος. 

5. Δ/ντριαΔιεύθυνσηςΔημ.Υγείας και Πρόνοιας Π.Κ.Μ.: 
Ιωάννα Τσιώμου, κλάδου ΠΕ Διοικ. - Οικ/κού με β.Α', ανα- 
πληρούμενη απάτη ΠροϊσταμένητουΤμ.Πρόνοιας, Καλ¬ 
λιόπη Στάμογλου, κλάδου ΠΕ Δοικ.-Οικ/κού με β. Α'. 

6. Διευθυντής Διεύθυνσης Υγείας Ν.Α. Θεσσαλονίκης: 
Αριστοτέλης Διαπούλης, Παιδίατρος, αναπληρούμενος 
από την Αναστασία Χατζηπαυλίδου, Παιδίατρο. 

7. Διευθύντρια της Διεύθυνσης Υγείας- Πρόνοιας Ν.Α. 
Πιερίας: Μαγδαληνή Κοσμούδη, κλάδου ΠΕ Διοικ.- 
Οικ/κού με βαθμό Α', αναπληρούμενη από την Προϊστα- 
μένη του Τμήματος Υγείας και Υγειον. Ελέγχου, Μυροφό¬ 
ρα Τσαρούχα, κλάδου ΠΕ Διοικ-Οικ/κού με β. Α'. 

8. Διευθυντής της Διεύθυνσης Υγείας-Πρόνοιας Ν.Α. 
Κιλκίς: Νικόλαος Μολύβας κλάδου ΠΕ Δ/κού με β. Δ/ντή, 
αναπληρούμενος από την Πολυξένη Τσαλικίδου, κλάδου 
ΤΕ Μαιών με β. Α'. 

9. Διευθυντής Διεύθυνσης Υγείας-Πρόνοιας Ν.Α. Χαλκι¬ 
δικής: Αναστάσιος Καραγιαννίδης, Ιατρός Δημόσιας 
Υγείας Ε.Σ.Υ.,ειδικότητα Υγειονολόγου και Κοινωνικής Ια¬ 
τρικής, αναπληρούμενος από το Νικόλαο Μπαχράκη, Ια¬ 
τρό ΠΕ5, Παιδίατρο. 

10. Διευθυντής της Διεύθυνσης Υγείας-Πρόνοιας Ν.Α. 
Πέλλας: Δημήτριος Κόντος, Δ/ντής Δημ. Υγείας Ε.Σ.Υ., 
αναπληρούμενος από τη Μαρία Χαβέλα, Επισκέπτρια 
Υγείας. 

11. Διευθυντής της Διεύθυνσης Υγείας-Πρόνοιας Ν.Α. 
Ημαθίας: ΙωάννηςΣτάμος, κλάδου ΠΕΔιοικ-Οικ/κού, ανα¬ 
πληρούμενος από το Χρήστο Κούσκουρα, κλάδου ΠΕ Ια¬ 
τρών. 

12. Διευθυντής της Διεύθυνσης Υγείας και Δημόσιας 
Υγιεινής Ν.Α. Σερρών (αναπλ.): Κων/νος Σπανός, κλάδου 
ΠΕ Ιατρών με β. Α', αναπληρούμενος από το Χρήστο 
Βουλγαρίδη, κλάδου ΤΕ ΕποπτώνΔημ. Υγείας, με β. Α'. 

13. Διευθύντρια Εργαστηρίου Βιοπαθολογίας Γ.Ν. Θεσ¬ 
σαλονίκης «ΙΠΠΟΚΡΑΤΕΙΟ»: Δανάη Σοφιανού, Διευθύ¬ 
ντρια κλάδου γιατρών ΕΣΥ, αναπληρούμενη από την Χάί- 
δω Τσάνταλη, Βιοπαθολόγο, Αναπληρώτρια Καθηγήτρια 
Ιατρικής Α. Π. Θ. 

14. Πρόεδρος Επιστημονικού Συμβουλίου Γ.Ν. Θεσσα¬ 
λονίκης «ΙΠΠΟΚΡΑΤΕΙΟ»: Κων/νος Αρβανιτάκης, Καθηγη¬ 
τής, αναπληρούμενος από τον Αντιπρόεδρο του Επιστη¬ 
μονικού Συμβουλίου, Αθανάσιο Σακαντάμη, Καθηγητή. 

15. Διευθυντής Κτηνιατρικής Υπηρεσίας Ν.Α. Σερρών: 
Γεώργιος Δάγκος, (Προϊστ/ος Τμήματος Δ.Υ.), με β. Α' 
Κτηνίατρος, αναπληρούμενος από τον Αναστάσιο Φιλιπ¬ 
πίδη, Κτηνίατρο, Προϊστάμενο Κτηνιατρικού Κέντρου 
Ν.Α. Κιλκίς, με β. Α'. 

16. Διευθυντής Περιβάλλοντος Ν.Α. Θεσσαλονίκης: Αντώ¬ 
νιος Ζαρκανέλλας, Βιολόγος-Περιβαλλοντολόγος με β. Α', 
αναπληρούμενος από το Γεώργιο Πεύκο, Χημικό, Προϊστά¬ 
μενο Τμήματος Περιβάλλοντος, με β. Α' Ν.Α. Χαλκιδικής. 

17. Διευθυντής Γεωργίας Ν.Α. Ημαθίας: Νικόλαος Κε- 
λέσης, με β. Α' Γεωπόνος, αναπληρούμενος από τον Πα- 
ρασκευά Καλπακτσόγλου, Διευθυντή Δ/νσης Σχεδια- 
σμού-Προγραμματισμού και Ανάπτυξης Ν.Α. Πιερίας, με 
β. Δ/ντή Γεωπόνο. 

18. Προϊστάμενη της Περιφερειακής Υπηρεσίας Κ.Μ., 
του Γενικού Χημείου του Κράτους, της Β' Χημικής Υπηρε¬ 
σίας Θεσ/νίκης: Χρυσάνθη Μανέ, κλάδου ΠΕ Χημικών με 
β. Δ/ντή, αναπληρούμενη από τη Στυλιανή Αγγελοπού- 
λου, κλάδου ΠΕ Χημικών με β. Α'. 

19. Διευθυντής της Περιφερειακής Δ/νσης Κ.Μ. του 
ΕΦΕΤ: Νικόλαος Τράϊος, κλάδου ΠΕ Κτηνιάτρων με β. Α', 
αναπληρούμενος από τον Απόστολο Κιντάογλου, Προϊ¬ 
στάμενο του Τμήματος Αξιολόγησης Εγκρίσεων, κλάδου 
ΠΕ Κτηνιάτρων με β. Α'. 

Γραμματέα του Περιφερειακού Συμβουλίου Δημόσιας 
Υγείας Κεντρικής Μακεδονίας ορίζουμε την Ελένη Συμε- 
ωνίδου κλάδου ΤΕ Λογιστικής, αναπληρούμενη από την 
Χαρίκλεια Πάχτα, Οδοντίατρο ,του κλάδου ιατρών Δημό¬ 
σιας Υγείας ΕΣΥ, υπαλλήλους της Διεύθυνσης Δημόσιας 
Υγείας και Πρόνοιας της Π.Κ.Μ. 

Οι ανωτέρω ορίζονται για το υπόλοιπο της θητείας του 
Π.Σ.Δ.Υ., ήτοι μέχρι 1η Μαρτίου 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Αυγούστου 2004 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

(5) 

Απόκτηση της Ελληνικής Ιθαγένειας από τον ομογενή 

Νταμόϊτσεβ Ανατόλι του Ευσταθίου και της Σουζάνα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 5728/3.8.2004 απόφαση του Γενικού 
Γραμματέα Περιφέρειας Κρήτης, που εκδόθηκε σύμφω¬ 
να με τις κείμενες διατάξεις, γίνεται δεκτή η από 
30.1.2003 αίτηση του ομογενούς Νταμόϊτσεβ Ανατόλι του 
Ευσταθίου και της Σουζάνα, περί αποκτήσεως της Ελλη¬ 


νικής Ιθαγένειας και εγκρίνεται ο εξελληνισμός του κυρί¬ 
ου ονόματος και του επωνύμου του από Νταμόϊτσεβ Ανα¬ 
τόλι σε Νταμοτσίδης Ανατόλιος. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από την δημοσίευση της παρούσας απόφασης 
στην Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

- ♦ - 

( 6 ) 

Χορήγηση άδειας άσκησης επαγγέλματος Κοινωνικού 
Λειτουργού στην ΠΑΠΑΝΔΡΕΟΥ ΕΛΕΝΗ του ΧΡΗΣΤΟΥ. 

Ο ΝΟΜΑΡΧΗΣ ΑΘΗΝΩΝ 

Μετην υπ’ αριθμ. 8714/20.8.2004 απόφαση του Νομάρ¬ 
χη Αθηνών χορηγείται στην ΠΑΠΑΝΔΡΕΟΥ ΕΛΕΝΗ του 
ΧΡΗΣΤΟΥ άδεια άσκησης επαγγέλματος Κοινωνικού Λει¬ 
τουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

- ♦ - 

(7) 

Χορήγηση άδειας άσκησης επαγγέλματος Κοινωνικού 
Λειτουργού στην ΜΕΡΤΖΙΜΕΚΙΑΝ ΚΑΡΟΛΟ του ΒΑ- 
ΧΡΑΜ. 

Ο ΝΟΜΑΡΧΗΣ ΑΘΗΝΩΝ 

Μετην υπ’ αριθμ. 8429/20.8.2004 απόφαση του Νομάρ¬ 
χη Αθηνών χορηγείται στην Μ ΕΡΤΖΙΜ ΕΚΙΑΝ ΚΑΡΟΛΟ του 
ΒΑΧΡΑΜ άδεια άσκησης επαγγέλματος Κοινωνικού Λει¬ 
τουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

- * - 

( 8 ) 

Χορήγηση άδειας άσκησης επαγγέλματος Κοινωνικού 

Λειτουργού στηνΔΡΙΒΑΧΡΥΣΟΥΛΑτου ΘΕΟΔΩΡΟΥ. 

Ο ΝΟΜΑΡΧΗΣ ΑΘΗΝΩΝ 

Μετην υπ’ αριθμ. 8736/20.8.2004 απόφαση του Νομάρ¬ 
χη Αθηνών χορηγείται στην ΔΡΙΒΑ ΧΡΥΣΟΥΛΑ του ΘΕΟ¬ 
ΔΩΡΟΥ άδεια άσκησης επαγγέλματος Κοινωνικού Λει¬ 
τουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

- ♦ - 

Ο) 

Λειτουργία παράλληλης αγοράς χρηματιστηρίου του 
άρθρου 32 του Νόμου 1806/1988 (ΦΕΚ Α' 207). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση υπ’ αριθμ. 2/305/18.6.2004 
του Διοικητικού Συμβουλίου) 

Αφού έλαβε υπόψη: 

1. Τις διατάξεις του άρθρου 32, παράγραφος 2 και πα¬ 
ράγραφος 4 του Ν. 1806/1988 (ΦΕΚ Α/207/20.9.1988), 

όπως τροποποιήθηκε από το άρθρο 4, παράγραφος 3 του 
Ν. 3152/2003 (ΦΕΚΑ/152/19.6.2003). 

2. Τις διατάξεις του άρθρου 29Ατου Ν. 1558/1985 (ΦΕΚ 
Α/137/26.7.1985) «Κυβέρνηση και κυβερνητικά όργανα» 
όπως ισχύει. 

3. Την υπ’ αριθμ. 38/279/29.8.2003 απόφαση του Διοι¬ 
κητικού Συμβουλίου της Επιτροπής Κεφαλαιαγοράς. 

3. Την ανάγκη επαναπροσδιορισμού ορισμένων έκτων 
προϋποθέσεων που απαιτούνται για την εισαγωγή εται¬ 
ριών σε παράλληλη αγορά χρηματιστηρίου του άρθρου 
32 του Νόμου 1806/1988. 

ΑΠΟΦΑΣΙΖΕΙ ΟΜΟΦΩΝΑ 

Α. ΕΙΣΑΓΩΓΗ ΜΕΤΟΧΩΝ 

Προκειμένου μία ανώνυμη εταιρεία να εισαγάγει προς 
διαπραγμάτευση τις μετοχές της στην παράλληλη αγορά 
χρηματιστηρίου του άρθρου 32 του Νόμου 1806/1988 
(στο εξής αναφερόμενη ως «Παράλληλη Αγορά») πρέπει 
να πληρούνται οι ακόλουθες προϋποθέσεις: 

1. Η νομική κατάσταση της εκδότριας εταιρείας πρέπει 
να είναι σύμφωνη με τους Νόμους και τους κανονισμούς 
στους οποίους υπόκειται, όσον αφορά την ίδρυση και την 
καταστατική της λειτουργία. 

2. Τα ίδια κεφάλαια της εκδότριας εταιρείας κατά την 
ημερομηνία υποβολής της αίτησης εισαγωγής στην Πα¬ 
ράλληλη Αγορά πρέπει να ανέρχονται τουλάχιστον σε 
τρία εκατομμύρια (3.000.000) Ευρώ. 

3. Η εκδότρια εταιρεία πρέπει να έχει δημοσιεύσει ή κα¬ 
ταθέσει, σύμφωνα με το δίκαιο που τη διέπει, τις ετήσιες 
οικονομικές καταστάσεις της, ως ανώνυμη εταιρεία, για 
δύο (2) τουλάχιστον οικονομικές χρήσεις που προηγού¬ 
νται της αίτησης εισαγωγής στην Παράλληλη Αγορά και 
να έχει ικανοποιητική περιουσιακή διάρθρωση με βάση 
τον τελευταίο ισολογισμό της. Οι οικονομικές καταστά¬ 
σεις της εκδότριας εταιρείας πρέπει να είναι ελεγμένες 
από Ορκωτό Ελεγκτή Λογιστή. Αν η εκδότρια εταιρεία κα¬ 
ταρτίζει ενοποιημένες οικονομικές καταστάσεις, οι κατα¬ 
στάσεις αυτές καθώς επίσης και οι καταστάσεις των εται¬ 
ρειών που περιλαμβάνονται στην ενοποίηση πρέπει να εί¬ 
ναι ελεγμένες από Ορκωτό Ελεγκτή Λογιστή. 

Με απόφασή της η Επιτροπή Κεφαλαιαγοράς μπορεί να 
επιτρέψει την εισαγωγή μετοχών εταιρείας με βραχύτερο 
βίο, εφόσον κρίνει ότι μία τέτοια παρέκκλιση είναι προς το 
συμφέροντων επενδυτών καιτης εκδότριας εταιρείας και 
ότι η πληροφόρηση που παρέχεται στο επενδυτικό κοινό 
είναι επαρκής, ώστε αυτό να είναι σε θέση να σχηματίσει 
σαφή γνώμη για την εκδότρια εταιρεία και τις μετοχές των 
οποίων ζητείται η εισαγωγή στην Παράλληλη Αγορά. Υπό 
τις προϋποθέσεις αυτές η ανωτέρω παρέκκλιση επιτρέ¬ 
πεται ιδίως στην περίπτωση που η αιτούσα εταιρεία έχει 
προκύψει από συγχώνευση, διάσπαση ή απόσχιση κλά¬ 
δου και τουλάχιστον μία από τις εταιρείες που συγχωνεύ- 
θηκαν ή η εταιρεία που διασπάσθηκε ή η εταιρεία από την 
οποία έγινε η απόσχιση κλάδου πληρούσε τις προϋποθέ¬ 
σεις των παραπάνω εδαφίων κατά τον χρόνο της συγχώ¬ 
νευσης, διάσπασης ή απόσχισης κλάδου. 

4. Η εκδότρια εταιρία που υποβάλλει αίτηση προκειμέ¬ 
νου να εισαγάγει για πρώτη φορά μετοχές της στην Πα¬ 
ράλληλη Αγορά πρέπει να έχει ελεγχθεί φορολογικά για 
όλεςτις χρήσεις για τις οποίες κατά τον χρόνο υποβολής 
της αίτησης έχουν δημοσιευθεί οι ετήσιες οικονομικές 
καταστάσεις. Κατά το χρόνο χορήγησης απάτην Επιτρο¬ 
πή Κεφαλαιαγοράς άδειας για τη διενέργεια δημόσιας 


εγγραφής, η εκδότρια εταιρία πρέπει να έχει ελεγχθεί 
φορολογικά για όλες τις χρήσεις από την λήξη των οποί¬ 
ων έχει παρέλθει χρονικό διάστημα μεγαλύτερο των δέ¬ 
κα μηνών. Εάν μετά την υποβολή της αίτησης εισαγωγής 
των μετοχών της στην Παράλληλη Αγορά, παρέλθει χρο¬ 
νικό διάστημα δέκα μηνών από την τελευταία ανέλεγκτη 
χρήση χωρίς να έχει χορηγηθεί άδεια δημόσιας εγγρα¬ 
φής, η εκδότρια εταιρία υποχρεούται να υποβάλει νέα αί¬ 
τηση για την εισαγωγή των μετοχών της στην Παράλλη¬ 
λη Αγορά και να καταθέσει επικαιροποιημένο ενημερωτι¬ 
κό δελτίο συνοδευόμενο από τα φύλλα φορολογικού 
ελέγχου. Εάν η εκδότρια εταιρία καταρτίζει ενοποιημέ¬ 
νες οικονομικές καταστάσεις, η υποχρέωση φορολογι¬ 
κού ελέγχου των προηγούμενων εδαφίων εκτείνεται και 
στις εταιρείες που περιλαμβάνονται στην ενοποίηση κα¬ 
τά την τελευταία δημοσιευμένη εταιρική χρήση. Αν η 
εταιρεία που, κατά τα προηγούμενα εδάφια, πρέπει να 
ελεγχθεί φορολογικά δεν εδρεύει στην Ελλάδα, ο απαι- 
τούμενος έλεγχος διενεργείται από αναγνωρισμένο ελε¬ 
γκτικό και λογιστικό οίκο διεθνούς κύρους, ο οποίος συ¬ 
ντάσσει ειδική έκθεση για τις τυχόν φορολογικές υπο¬ 
χρεώσεις της. 

5. Η απόφαση για την εισαγωγή των μετοχών εταιρίας 
στην Παράλληλη Αγορά λαμβάνεται από το χρηματιστή¬ 
ριο. 

6. Διάθεση μετοχών. 

6.1. Η εκδότρια εταιρία της οποίας οι μετοχές δεν έχουν 
εισαχθεί στην Παράλληλη Αγορά ή σε χρηματιστήριο άλ¬ 
λου κράτους μέλους της Ευρωπαϊκής Ένωσης και υπο¬ 
βάλλει αίτηση για εισαγωγή στην Παράλληλη Αγορά, δια¬ 
θέτει με δημόσια προσφορά στο κοινό νέες ή υφιστάμε¬ 
νες μετοχές της. 

6.2. Ποσοστό τουλάχιστον 80% του συνόλου των μετο¬ 
χών που διατίθενται προέρχεται από αύξηση του μετοχι¬ 
κού κεφαλαίου της εκδότριας εταιρείας. Η προϋπόθεση 
αυτή δεν ισχύει στηνπερίπτωση εισαγωγής Ελληνικών Πι¬ 
στοποιητικών (ΕΛΠΙΣ) στην Ελληνική Αγορά Αναδυομέ- 
νων Κεφαλαιαγορών (ΕΑΓΑΚ) κατά την οποία η εκδότρια 
των παριστώμενων μετοχών εταιρία δεν υποχρεούται να 
προβεί σε αύξηση του μετοχικού της κεφαλαίου. 

6.3. Μέρος των εκδιδομένων νέων ή των υφιστάμενων 
μετοχών μπορεί να μην διατίθεται με δημόσια προσφορά 
υπό τις ακόλουθες προϋποθέσεις: 

ί) Οι μετοχές που δεν διατίθενται με δημόσια προσφορά 
δεν επιτρέπεται να υπερβαίνουν ποσοστό πέντε τοις εκα¬ 
τό (5%) των μετοχών που διατίθενται με δημόσια προ¬ 
σφορά. 

ϋ) Η τιμή διάθεσης των μετοχών που δεν διατίθενται με 
δημόσια προσφορά, εξαιρουμένων αυτών που διατίθε¬ 
νται στους εργαζομένους της εταιρείας, δεν επιτρέπεται 
να είναι κατώτερη της τιμής διάθεσης των μετοχών που 
διατίθενται με δημόσια προσφορά. 

ϊη) Η ανάληψη ή η μεταβίβαση των μετοχών που δεν δια¬ 
τίθενται με δημόσια προσφορά, η καταβολή του ποσού 
της τυχόν αύξησης του μετοχικού κεφαλαίου της εκδό- 
τριας εταιρείας ή του τιμήματος των μεταβιβαζομένων 
μετοχών και η πιστοποίηση καταβολής σε περίπτωση αύ¬ 
ξησης, πρέπει να έχουν ολοκληρωθεί το αργότερο κατά 
τη λήψη της απόφασης εισαγωγής των μετοχών από χρη¬ 
ματιστήριο. 

ίν) Η εκδότρια εταιρία πρέπει να έχει υποβάλει στην Επι¬ 
τροπή Κεφαλαιαγοράς και στο χρηματιστήριο κατάλογο 
των προσώπων που ανέλαβαν τις μετοχές που δεν διατέ- 

θηκαν με δημόσια προσφορά και κατέβαλαν την αξία 
τους. Ο κατάλογος αυτός πρέπει να περιλαμβάνει για 
όλους τους εγγραφέντες το ονοματεπώνυμο, τη διεύθυν¬ 
ση κατοικίας, τον αριθμό αστυνομικής ταυτότητας ή δια¬ 
βατηρίου, τον αριθμό των μετοχών που αποκτήθηκαν και 
την καταβληθείσα αξία τους. 

6.4. Μετην επιφύλαξη των διατάξεωντου άρθρου 4του 
Ν. 876/1979 (ΦΕΚ 48Α'), η εκδότρια εταιρεία που εισάγει 
για πρώτη φορά μετοχές της στην Παράλληλη Αγορά επι¬ 
τρέπεται να διαθέσει με δημόσια προσφορά προνομιού¬ 
χες χωρίς δικαίωμα ψήφου μετοχές μόνον εάν είχε εκδώ- 
σει τέτοιες μετοχές δύο έτη πριν από την υποβολή της αί¬ 
τησης εισαγωγής. Η αναλογία των κοινών μετοχών που 
διατίθενται σε δημόσια προσφορά προς τις προνομιού¬ 
χες χωρίς δικαίωμα ψήφου μετοχές που διατίθενται σε 
δημόσια προσφορά δεν επιτρέπεται να είναι σε βάρος 
των κοινών μετοχών ως προς την αναλογία τους προς τις 
προνομιούχες μετοχές της εταιρίας πριν από την ημερο¬ 
μηνία της δημόσιας προσφοράς. 

6.5. Οι διατάξεις της παραγράφου 6 εφαρμόζονται και 
για τις μετοχές εταιρειών που είναι εισηγμένες σε χρημα¬ 
τιστήριο ενός ή περισσοτέρων κρατών μη μελών της Ευ¬ 
ρωπαϊκής Ένωσης. Οι διατάξεις της παραγράφου 6 δεν 
εφαρμόζονται προκειμένου: 

α) περί εισαγωγής στην Παράλληλη Αγορά μετοχών 
εταιρίας που οι μετοχές της είναι εισηγμένες σε χρηματι¬ 
στήριο άλλων κρατών μελών, 

β) περί σύστασης εταιρείας δια συγχώνευσης εταιριώντων 
οποίων οι μετοχές είναι εισηγμένες σε χρηματιστήριο και 

γ) περί απορρόφησης εταιρίας της οποίας οι μετοχές 
δεν είναι εισηγμένες, από εταιρία της οποίας οι μετοχές 
είναι εισηγμένες σε χρηματιστήριο. 

7. Διασποράτων μετοχών. 

Το χρηματιστήριο οφείλει να διασφαλίζει την επαρκή 
διασπορά των μετοχών που πρόκειται να εισαχθούν προς 
διαπραγμάτευση στο ευρύ κοινό. 

8. Η δημόσια προσφορά μετοχών με σκοπό την εισαγω¬ 
γή τους στην Παράλληλη Αγορά πραγματοποιείται μόνο 
μέσω Τραπεζών ή επιχειρήσεων παροχής επενδυτικών 
υπηρεσιών που μπορούν να παρέχουν υπηρεσίες αναδό- 
χου σύμφωνα με τις διατάξεις του Ν. 2396/1996, οι οποί¬ 
ες εγγυώνται την πλήρη κάλυψη του διατιθέμενου από 
την αύξηση με δημόσια προσφορά κεφαλαίου της εκδό- 
τριας εταιρείας. Οι ανάδοχοι ευθύνονται σύμφωνα με τις 
διατάξεις του άρθρου 3α του Π.Δ. 350/1985 όπως ισχύει. 

9. Η εκδότρια εταιρία πρέπει να δημοσιεύσει πριν την 
έναρξη της δημόσιας προσφοράς ενημερωτικό δελτίο, το 
περιεχόμενο του οποίου πρέπει να είναι σύμφωνο με τις 
διατάξεις του Π.Δ. 348/1985, όπως ισχύει. Η τιμή διάθε¬ 
σης των μετοχών καθορίζεται από τον ανάδοχο της έκδο¬ 
σης και είτε αναγράφεται στο ενημερωτικό δελτίο είτε 
αναγγέλλεται κατά τα προβλεπόμενα στο άρθρο 21 του 
Π.Δ. 348/1985, το αργότερο την προηγούμενη της έναρ¬ 
ξης της δημόσιας προσφοράς και γνωστοποιείται στο 
χρηματιστήριο και στην Επιτροπή Κεφαλαιαγοράς πριν 
την έναρξη της δημόσιας προσφοράς. 

Στις περιπτώσεις που εφαρμόζεται διαδικασία βιβλίου 
προσφορών η τιμή διάθεσης καθορίζεται από τον ανάδο¬ 
χο, σύμφωνα με τα οριζόμενα στην παράγραφο 2 και στην 
παράγραφο 3του άρθρου 4του Π.Δ. 348/1985. 

10. Νομική Κατάσταση των Μετοχών 

Η νομική κατάσταση των μετοχών πρέπει να είναι σύμ¬ 
φωνη με τους Νόμους και τους κανονισμούς στους οποί¬ 
ους υπόκεινται. 


10.1. Οι μετοχές της εκδότριας εταιρίας πρέπει να είναι 
ελεύθερα διαπραγματεύσιμες. 

10.2. Οι μετοχές της εκδότριας εταιρίας πρέπει να είναι 
πλήρως αποπληρωμένες. 

10.3. Η αίτηση εισαγωγής πρέπει να αφορά όλες τις με¬ 
τοχές της αυτής κατηγορίας. 

Σε κάθε περίπτωση, η εισαγωγή προς διαπραγμάτευση 
της κατηγορίας των κοινών μετοχών με δικαίωμα ψήφου 
αποτελεί προϋπόθεση για την εισαγωγή άλλων κατηγο¬ 
ριών μετοχών στην Παράλληλη Αγορά. 

10.4. Μετοχές σε προσωρινούς τίτλους δεν γίνονται δε¬ 
κτές, εκτός αν η Επιτροπή Κεφαλαιαγοράς κρίνει ότι ο εκ¬ 
δότης τους παρέχει επαρκείς εγγυήσεις για την προστα¬ 
σία των επενδυτών. 

10.5 Στην περίπτωση εισαγωγής στην Παράλληλη Αγο¬ 
ρά μετοχών εταιρείας με έδρα ένα Κράτος-Μέλος της Ευ¬ 
ρωπαϊκής Ένωσης, η εμφάνιση των μετοχών αυτών πρέ¬ 
πει να είναι σύμφωνη με τις διατάξεις που ισχύουν σ’ αυ¬ 
τό το Κράτος - μέλος. Αν αυτές διαφέρουν από τις 
ισχύουσες στην Ελλάδα διατάξεις, η Επιτροπή Κεφαλαι¬ 
αγοράς γνωστοποιεί αυτό στο κοινό. 

Σχετικά με την εμφάνιση των μετοχών εταιρείας με 
έδρα τρίτο κράτος εκτός Ευρωπαϊκής Ένωσης, πρέπει η 
εταιρεία να δίνει επαρκείς εγγυήσεις για την προστασία 
των επενδυτών στην Ελλάδα. Το χρηματιστήριο θα απορ¬ 
ρίπτει αίτηση εισαγωγής στο χρηματιστήριο μετοχών που 
έχουν εκδοθεί από εταιρία με έδρα σε τρίτο Κράτος, εφό¬ 
σον κατά το έτος που προηγείται της αίτησης έχει απορ- 
ριφθεί αίτηση εισαγωγής των παραπάνω μετοχών σε Χρη¬ 
ματιστήριο Αξιών της χώρας της έδρας της εταιρείας ή 
της χώρας κύριας κυκλοφορίας αυτών. 

11. Η απόφαση για την μετάταξη των μετοχών από την 
Παράλληλη στην Κύρια Αγορά χρηματιστηρίου λαμβάνε- 
ται από το χρηματιστήριο, ύστερα από αίτηση της εται¬ 
ρείας και εφόσον η εταιρεία: 

ί) Πληροί τις προϋποθέσεις και τους όρους εισαγωγής 
μετοχών στην Κύρια Αγορά. 

μ) Έχει παραμείνει στην Παράλληλη Αγορά τουλάχι¬ 
στον δύο (2) έτη από την εισαγωγή της. 

ίϋ) Έχει κάνει χρήση των κεφαλαίων που αντλήθηκαν 
από προηγούμενες της αίτησης μετάταξης αυξήσεις με¬ 
τοχικού κεφαλαίου με καταβολή μετρητών σύμφωνα με 
τα αναφερόμενα στα σχετικά Ενημερωτικά Δελτία. Σε πε¬ 
ρίπτωση διαφοροποίησης της χρήσης των κεφαλαίων 
από τα αναφερόμενα στα Ενημερωτικά Δελτία, η εταιρεία 
πρέπει να έχει ενημερώσει το επενδυτικό κοινό για τις 
αποκλίσεις στη χρήση των κεφαλαίων ή στο χρονοδιά¬ 
γραμμα υλοποίησης των επενδύσεων της σύμφωνα με 
την ισχύουσα νομοθεσία. 

ίν) Δεν έχει υποπέσει σε σοβαρές ή επανειλημμένες πα¬ 
ραβάσεις της νομοθεσίας της Κεφαλαιαγοράς. 

Εφόσον η εταιρία δεν πληροί τουλάχιστον μία εκ των 
προϋποθέσεων (ίϋ) και (ίν), παραμένει στην Παράλληλη 
Αγορά χωρίς να υποπέσει σε σοβαρές ή επανειλημμένες 
παραβάσεις της χρηματιστηριακής νομοθεσίας επιπλέον 
χρόνο, τον οποίο ορίζει κατά περίπτωση το χρηματιστή¬ 
ριο με την επί της αίτησης μετάταξης απόφασή του, σύμ¬ 
φωνα με τις διατάξεις της παρ. 2 του άρθρου 8 του Π.Δ. 
350/1985 που εφαρμόζεται αναλογικά. 

Β. ΕΙΣΑΓΩΓΗ ΟΜΟΛΟΓΙΩΝ. 

Για την εισαγωγή ομολογιών, που εκδίδονται από εται¬ 
ρείες, απαιτούνται τα ακόλουθα προκειμένου να εισα- 
χθούν στην Παράλληλη Αγορά: 

1. Η νομική κατάσταση της εκδότριας εταιρείας πρέπει 
να είναι σύμφωνη με τους Νόμους και τους κανονισμούς 
στους οποίους υπόκειται, όσον αφορά την ίδρυση της και 
την καταστατική της λειτουργία. Επίσης η νομική κατά¬ 
σταση των ομολογιών της εκδότριας εταιρείας πρέπει να 
είναι σύμφωνη με τους Νόμους και κανονισμούς στους 
οποίους υπόκεινται. Οι ομολογίες πρέπει να είναι ελεύθε¬ 
ρα διαπραγματεύσιμες. 

2. Τα ίδια κεφάλαια της εκδότριας εταιρίας πρέπει να 
ανέρχονται τουλάχιστον σε ένα εκατομμύριο πεντακό¬ 
σιες χιλιάδες (1.500.000) Ευρώ κατά την ημερομηνία υπο¬ 
βολής της αίτησης εισαγωγής στην Παράλληλη αγορά. 
Επίσης, η εκδότρια εταιρεία θα πρέπει να πληροί τις πα¬ 
ραπάνω υπό κεφάλαιο Α παρ. 3 και 4, προϋποθέσεις που 
αναφέρονται στη διάρκεια της λειτουργίας της, την περι¬ 
ουσιακή της διάρθρωση και στις φορολογικές της υπο¬ 
χρεώσεις. 

3. Σε περίπτωση έκδοσης ομολογιών με δημόσια προ¬ 
σφορά, η εισαγωγή τους στην Παράλληλη Αγορά πραγ¬ 
ματοποιείται μετά τη λήξη της περιόδου εγγραφών για 
την κάλυψη της έκδοσης. Η διάταξη αυτή δεν εφαρμόζε¬ 
ται σε περίπτωση συνεχούς έκδοσης ομολογιών, όταν η 
ημερομηνία λήξεως της περιόδου εγγραφών για την κά¬ 
λυψη της έκδοσης δεν είναι καθορισμένη. 

4. Το ελάχιστο ύψος ομολογιακού δανείου που απαιτεί¬ 
ται προκειμένου να είναι δυνατή η εισαγωγή των ομολο¬ 
γιών της έκδοσης στην Παράλληλη Αγορά πρέπει να 
ανέρχεται στο ποσό των εκατόν πενήντα χιλιάδων 
(150.000) Ευρώ. 

5. Η αίτηση εισαγωγής των ομολογιών ενός ομολογια¬ 
κού δανείου πρέπει να αναφέρεται σε όλες τις ομολογίες 
της αυτής έκδοσης και δεν είναι δυνατή η εισαγωγή μέ¬ 
ρους αυτής. 

6. Η εκδότρια εταιρία πρέπει να δημοσιεύσει πριν την 
έναρξη της δημόσιας προσφοράς ενημερωτικό δελτίο, το 
περιεχόμενο του οποίου πρέπει να είναι σύμφωνο με τις 
διατάξεις του Π.Δ. 348/1985, όπως ισχύει. Η τιμή διάθε¬ 
σης των μετοχών καθορίζεται από τον ανάδοχο της έκδο¬ 
σης και είτε αναγράφεται στο ενημερωτικό δελτίο είτε 
αναγγέλλεται κατά τα προβλεπόμενα στο άρθρο 21 του 
Π.Δ. 348/1985, το αργότερο την προηγούμενη της έναρ¬ 
ξης της δημόσιας προσφοράς και γνωστοποιείται στο 
χρηματιστήριο και στην Επιτροπή Κεφαλαιαγοράς πριν 
την έναρξη της δημόσιας προσφοράς. 

Στις περιπτώσεις που εφαρμόζεται διαδικασία βιβλίου 
προσφορών η τιμή διάθεσης καθορίζεται από τον ανάδο¬ 
χο, σύμφωνα με τα οριζόμενα στην παράγραφο 2, 3 και 4 
του άρθρου 4 του Π.Δ. 348/1985. 

7. Γιατην εισαγωγή στην Παράλληλη Αγορά ομολογιών 
που έχουν εκδοθεί από εταιρείες με έδρα σε άλλο Κρά- 
τος-Μέλος της Ευρωπαϊκής Ένωσης, απαιτείται η εμφά¬ 
νιση αυτών να είναι σύμφωνη με τις ισχύουσες διατάξεις 
σ’ αυτό το Κράτος-Μέλος. Όταν η εμφάνιση των ομολο¬ 
γιών αυτών δεν είναι σύμφωνη με τις ισχύουσες στην Ελ¬ 
λάδα διατάξεις, η Επιτροπή Κεφαλαιαγοράς γνωστοποιεί 
αυτό στο κοινό. 

Πάντως, η εμφάνιση των ομολογιών που έχουν εκδοθεί 
στην Ελλάδα η σε ένα μόνο Κράτος-Μέλος πρέπει να 
ανταποκρίνεται στις διατάξεις που ισχύουν στην Ελλάδα 
ή σ’ αυτό το Κράτος-Μέλος. 

Η εμφάνιση των ομολογιών που έχουν εκδοθεί από 
εταιρείες με έδρα σε τρίτο Κράτος και των οποίων ζητεί¬ 


ται η εισαγωγή τους στην Παράλληλη Αγορά απαιτείται 
να παρέχει επαρκείς εγγυήσεις για την προστασία των 
επενδυτών. 

Επίσης, μπορούν να εισαχθούν στην Παράλληλη Αγορά 
οι μετατρέψιμες ή ανταλλάξιμες ομολογίες και τα παρα¬ 
στατικά δικαιώματος για απόκτηση ομολογιών (\Λ/ΑΒ- 
ΒΑΝΤ8) μόνο αν οι μετοχές ή οι ομολογίες στις οποίες 
αναφέρονται έχουν προηγουμένως εισαχθεί ή εισάγονται 
ταυτόχρονα στην Κύρια ή στην Παράλληλη Αγορά του 
χρηματιστηρίου. 

8. Η απόφαση για την μετάταξη των ομολογιών από την 
Παράλληλη στην Κύρια Αγορά του χρηματιστηρίου λαμ- 
βάνεται από το χρηματιστήριο, ύστερα από αίτηση της 
εταιρείας, εφόσον η εταιρεία: 

ί) Πληροί τις προϋποθέσεις και τους όρους εισαγωγής 
ομολογιών στην Κύρια Αγορά. 

ϋ) Έχει παραμείνει στην Παράλληλη Αγορά τουλάχι¬ 
στον δύο (2) έτη από την εισαγωγή της. 

ίϋ) Έχει κάνει χρήση των κεφαλαίων που αντλήθηκαν 
από προηγούμενες της αίτησης μετάταξης αυξήσεις με¬ 
τοχικού κεφαλαίου με καταβολή μετρητών σύμφωνα με 
τα αναφερόμενα στα σχετικό Ενημερωτικό Δελτία. Σε πε¬ 
ρίπτωση διαφοροποίησης της χρήσης των κεφαλαίων 
από τα αναφερόμενα στα Ενημερωτικά Δελτία, η εταιρία 
πρέπει να έχει ενημερώσει το επενδυτικό κοινό για τις 
αποκλίσεις στη χρήση των κεφαλαίων ή στο χρονοδιά¬ 
γραμμα υλοποίησης των επενδύσεων της σύμφωνα με 
την ισχύουσα νομοθεσία. 

ίν) Δεν έχει υποπέσει σε σοβαρές ή επανειλημμένες πα¬ 
ραβάσεις της νομοθεσίας της Κεφαλαιαγοράς. 

Εφόσον η εταιρία δεν πληροί τουλάχιστον μία εκ των 
προϋποθέσεων (ίϋ) και (ίν), παραμένει στην Παράλληλη 
Αγορά χωρίς να υποπέσει σε σοβαρές ή επανειλημμένες 
παραβάσεις της χρηματιστηριακής νομοθεσίας επιπλέον 
χρόνο, τον οποίο ορίζει κατά περίπτωση το χρηματιστή¬ 
ριο με την επίτης αίτησης μετάταξης απόφασή του, σύμ¬ 
φωνα με τις διατάξεις της παρ. 2 του άρθρου 8 του Π.Δ. 
350/1985 που εφαρμόζεται αναλογικά. 

Γ. ΓΕΝΙΚΑ 

Οι διατάξεις των άρθρων 8, 9, 10 και 12 του Π.Δ. 350/ 
1985 ισχύουν και στην Παράλληλη Αγορά. 

Δ. ΤΟΠΟΣ ΚΑΙ ΧΡΟΝΟΣ ΤΩΝ ΔΗΜΟΣΙΩΝ ΣΥΝΕ¬ 
ΔΡΙΑΣΕΩΝ ΤΗΣ ΠΑΡΑΛΛΗΛΗΣ ΑΓΟΡΑΣ 

Ο τόπος των δημοσίων συνεδριάσεων της Παράλληλης 
Αγοράς, οι ημέρες, οι ώρες καθώς και η διάρκεια των συ¬ 
νεδριάσεων αυτών ορίζονται από το χρηματιστήριο. 

Ε. ΜΟΝΑΔΑ ΔΙΑΠΡΑΓΜΑΤΕΥΣΗΣ 

Το χρηματιστήριο ορίζει τη μονάδα διαπραγμάτευσης 
των τίτλων που εισάγονται στην Παράλληλη Αγορά. 

ΣΤ. ΛΟΓΟΙ ΑΝΑΣΤΟΛΗΣ 

Οι λόγοι αναστολής της διαπραγμάτευσης των μετοχών 
εταιρείας από την Παράλληλη Αγορά είναι οι ίδιοι που 
ισχύουν κάθε φορά για την αναστολή διαπραγμάτευσης 
μετοχών από την Κύρια Αγορά του Χρηματιστηρίου. 

Ζ. ΛΟΓΟΙ ΔΙΑΓΡΑΦΗΣ 

Οι λόγοι διαγραφής των μετοχών εταιρείας από την Πα¬ 
ράλληλη Αγορά είναι οι ίδιοι που ισχύουν κάθε φορά για την 
διαγραφή μετοχών από την Κύρια Αγορά του χρηματιστη¬ 
ρίου. Η απόφαση για την διαγραφή λαμβάνεται από την 
Επιτροπή Κεφαλαιαγοράς, σύμφωνα με τις διατάξεις του 
άρθρου 11 παρ. 2 και 3του Π.Δ. 350/1985, όπως ισχύει. 

Η. ΜΕΤΑΒΑΤΙΚΗ ΔΙΑΤΑΞΗ 

Τα ίδια κεφάλαια των εταιρειών, των οποίων οι αιτήσεις 
εισαγωγής των μετοχώντους εκκρεμούν κατά την έναρξη 
ισχύος της παρούσας απόφασης, πρέπει να ανέρχονται 
κατά την χορήγηση της άδειας για τη διενέργεια δημό¬ 
σιας εγγραφής από την Επιτροπή Κεφαλαιαγοράς, στο 
ποσό τωντριών εκατομμυρίων (3.000.000) Ευρώ τουλάχι¬ 
στον. 

Η παρούσα απόφαση ισχύει από την ημερομηνία δημο¬ 
σίευσης της στην Εφημερίδα της Κυβερνήσεως. 

Από την ημερομηνία έναρξης ισχύος της παρούσας 
απόφασης καταργείται η υπ’ αριθμ. 38/279/29.8.2003 
απόφαση του Διοικητικού Συμβουλίου της Επιτροπής Κε¬ 
φαλαιαγοράς. 

Από τις διατάξεις της παρούσας απόφασης δεν προκα- 
λείταιδαπάνη σε βάροςτου Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην υπ’ αριθμ. Φ.27817/24786/2003/1.6.2004 απόφα- 
σητου Υφυπουργού Εσωτερικών Δημόσιας Διοίκησης και 
Αποκέντρωσης η οποία δημοσιεύθηκε στο ΦΕΚ 
1186/3.8.2004 (Τεύχος Β') διορθώνεται η ημεροχρονολο- 
γία της αίτησης που γίνεται δεκτή: 
από τη λανθασμένη «10.12.2000» 
στη σωστή «10.2.2000». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




